Leskovačka mućkalica (Al Pollo)

Leskovačku mućkalicu znam da pravim od kada znam za sebe. Iako postoji dosta različitih načina pripreme, ja se držim ovog koji se kod nas prenosi “sa kolena na koleno”. Takođe ga smatram najlakšim i u isto vreme vrlo efikasno ukusnim. Inače ne volim da iščitavam od reda do reda recepte, već više bacim pogled na glavne crte a ostalo prepustim svojoj mašti. I uvek uspe! I svaki put je za nijansu drugačije! Od mene ne očekujte klasične onlajn recepte sa preciznim gramažama i vremenom pripreme (iako ću se potruditi da ih navedem) jer smatram da sputavaju kuvarsku kreativnost. Malo više ovog, ili manje onog menja balans, ukus i strukturu jela. Pa igrajte se, ne prepisujte! U svakom slučaju ćete sve pojesti. Nemam sliku moje mućkalice, pa ću za zaglavlje da pozajmim sliku leskovačkog restorana “Groš”, gde smo jednom lepo ručali. Al Pollo znači sa piletinom, može da se napiše i na srpskom ali ovako mi se sviđa. Ako ne možete sve sami da pojedete, zovite me. Dolazim!